# Стань валанцёрам / валанцёркай акцыі “Жанкілі”

Далучайцеся да сацыяльна-адукацыйнай акцыі “Жанкілі” і разам з Музеем POLIN ушануйце 82. гадавіну паўстання ў Варшаўскім гета.

Заяўкі прымаюцца да 17 лютага (панядзелак, да канца дня)

[Анкета для запісу →](https://polin.pl/pl/form/akcja-zonkile-2025-wolontariat)

Запрашаем да ўдзелу ў сацыяльна-адукацыйнай акцыі “Жанкілі”. 19 красавіка 2025 года (гадавіна прыпадае на Вялікую суботу перад Вялікаднем) будзем інфармаваць мінакоў пра падзеі, якія адбыліся 82 гады таму, і раздаваць папяровыя жанкілі – сімвал памяці пра паўстанне ў Варшашскім гета.

Падтрымай нас у якасці валанцёра, калі:

* табе 18 гадоў і больш – верхняя ўзроставая мяжа для нас не мае значэння, мы вельмі цэнім супрацоўніцтва з людзьмі сталага ўзросту;
* ты адказны чалавек;
* ты любіш камунікаваць з іншымі людзьмі;
* ты хочаш штосьці зрабіць, каб пашырыць ідэю талерантнасці і ўзаемапавагі;
* ты хочаш лепш даведацца пра гісторыю Варшавы.
* Перад мерапрыемствам адбудуцца сустрэчы пра гісторыю Варшавы і яўрэйскай супольнасці ў Польшчы, а таксама майстар-класы, якія падрыхтуюць цябе да актыўных дзеянняў 19 красавіка.

Тваёй задачай будзе:

Раздаваць папяровыя жанкілі і інфармацыйныя ўлёткі пра гісторыю Варшаўскага гета мінакам на вуліцах Варшавы.

Колькі часу гэта зойме?

На выбар будзе адна з некалькіх зменаў. Мінімальны час, які ты выдаткуеш на валанцёрства ў гэты дзень, складае 2 гадзіны.

У падтрымку валанцёраў уваходзіць:

магчымасць прыняць удзел у адной з найбуйнейшых сацыяльных кампаній, якая вяртае памяць пра важную падзею польскай гісторыі,

цікавыя адукацыйныя сустрэчы пра гісторыю Варшавы і гісторыю яўрэяў,

цікавыя майстар-класы з дасведчанымі трэнерамі, дзякуючы якім ты даведаешся, як размаўляць з мінакамі і спраўляцца з больш складанымі сітуацыямі,

магчымасць пазнаёміцца з новымі людзьмі і працаваць у разнастайнай групе,

даведка, якая пацвярджае валанцёрскую дзейнасць, і страхаванне ад няшчасных выпадкаў.

Запоўні анкету і стань валанцёрам / валанцёрам акцыі “Жанкілі”. Мы чакаем заяўкі да 17 лютага 2025 года (да канца дня).

Калі ты хочаш далучыцца да акцыі разам з людзьмі з Тваёй кампаніі або ўстановы – азнаёмся з падрабязнасцямі на старонцы [Валанцёрства для працаўнікоў →](https://polin.pl/pl/wolontariat-pracowniczy)

Каардынацыя:

Марыя Блізняк

Аліцыя Мараўска-Кантон

e-mail: wolontariat@polin.pl

тэл. 604 448 410